als_Latn dik_Latn sna_Latn
Google po rimodelon aplikacionet e saj me ndërfaqen Material Design, dhe Gmail është aplikacioni më i fundit që ka marrë këtë përditësim.
Edhe pse Google ka krijuar aplikacionin Inbox për Android, i cili sjell një eksperiencë të re të mesazheve elektronike tek përdoruesit, megjithatë kompania nuk e ka injoruar aplikacionin bërthamë, Gmail, i cili është përditësuar tani me ndërfaqen Material Design.
Aplikacioni i ri Gmail përmban një pamje më të qartë dhe vjen me më shumë ngjyra se versioni i mëparshëm, i cili ishte në pjesën më të madhe ngjyrë gri.
Veçoria më interesante tek ky përditësim është mundësia për të shtuar llogari të tjera të mesazheve elektronike, si për shembull, Yahoo, Outlook, Exchange dhe kutitë e mesazheve POP/IMAP. Pajisjet që operojnë me sistemin Android 4.0 ose me një version më të ri do të marrin aplikacionin Gmail të përditësuar gjatë javëve në vazhdim.
(Herë të lexuara: 177)
als_Latn als_Latn als_Latn als_Latn als_Latn